Petar Kehayov

pisi
Petar Kehayov (sündinud 22. mail 1972) on Bulgaaria päritolu fennougrist.

Haridus
Ta lõpetas 1990. aastal Sofias Vasil Levski nimelise keskkooli ning õppis aastail 1992–1994 ajalugu Sofia Ülikoolis. 1994. aastal asus ta õppima eesti keelt (võõrkeelena) Tartu Ülikooli, aastail 1997–1998 oli vahetusüliõpilane Soomes Oulu Ülikoolis.Petar Kehayov Eesti Teadusportaali andmebaasis 

Ta kaitses 2000. aastal Tartu Ülikoolis bakalaureusetöö "Deminutiivtuletus eesti ja soome keeles", 2003. aastal magistritöö "Grammatiline evidentsiaal Balkani ja Balti areaali keeltes" ning 2008. aastal doktoritöö "An areal-typological perspective to evidentiality: the cases of the Balkan and Baltic linguistic areas" (juhendaja Mati Erelt).Doktoritöö täitekst 2016. aastal habiliteerus ta Saksamaal Müncheni Ludwig Maximiliani Ülikooli juures.

Aastail 2005–2006 oli ta külalisuurija Belgias Antwerpeni Ülikoolis, aastail 2011–2013 Alexander von Humboldti Fondi järeldoktor Saksamaal Regensburgi Ülikoolis.

Töökäik
Petar Kehayov töötas aastail 2003–2016 Tartu Ülikoolis, alates 2017. aasta maist on tema töökohaks Leibniz-Institut für Ost- und Südosteuropaforschung Saksamaal Regensburgis. 2022. aasta sügisest töötab taas Tartu Ülikoolis. 16. detsembril 2022 valiti ta Tartu Ülikooli läänemeresoome keelte professoriks.

Tunnustus
2005 üliõpilaste teadustööde riikliku konkursi III preemia doktoriõppe astmes

Viited

Välislingid
 Petar Kehayov Eesti Teadusportaali andmebaasis
 "Petar Kehayov: teaduse tegemises peab olema kirge" Universitas Tartuensis, veebruar 2024

Kategooria:Bulgaaria teadlased
Kategooria:Eesti keeleteadlased
Kategooria:Tartu Ülikooli humanitaarteaduste ja kunstide valdkonna vilistlased
Kategooria:Müncheni ülikooli vilistlased
Kategooria:Tartu Ülikooli humanitaarteaduste ja kunstide valdkonna professorid
Kategooria:Fennougristid
Kategooria:Sündinud 1972